section_heading: Karijera
paragraph_text: Bio je direktor press službe talijanskog teniskog saveza za područje Lombardije i uređivao je športske časopise Tennis Lombardo i Il Giornale del Tennis. Prenosio je teniske mečeve za TVCI i Globo Tv. Što se tiče nogometa, prvo počinje raditi na radio stanici Radio Peter Flowers te na televizijskim postajama Telereporter i Antenna 3, a piše i za milanske novine La notte i športski časopis Tuttosport. Potom na lokalnoj televizijskoj postaji Telelombardia zajedno s Fabiom Ravezzanijem vodi športski talk-show do 2002. U razdoblju od 2002. do 2006. postaje slavan po sukobima s "prijateljem-neprijateljem" Eliom Cornom, navijačem Intera iz Milana. Crudelli i Corno zajedno 2006. prelaze u novu emisiju Diretta Stadio na televizijskoj mreži 7 gold. Također, surađuje s listom Il Giorno i časopisom Forza Milan. Crudeli aktualno djeluje kao komentator u emisiji Processo di Biscardi i još nekim emisijama na televizijskom kanalu Milan Channel. Posljednjih nekoliko godina Tiziano Crudeli je glavni urednik tjednika Sprint e sport Lombardia koji prati lokalni nogometni klub koji igra u Seria D, a u listu Crudeli ima svoju kolumnu. 29. lipnja 2011. po prvi puta vodi emisiju Diretta Stadio.